CELEX: 62011CA0475
Language: sl
Date: 2013-09-12 00:00:00
Title: Zadeva C-475/11: Sodba Sodišča (četrti senat) z dne 12. septembra 2013 (predlog za sprejetje predhodne odločbe Berufsgericht für Heilberufe bei dem Verwaltungsgericht Gießen – Nemčija) – Kostas Konstantinides (Svobodno opravljanje zdravstvenih storitev — Ponudnik, ki se odpravi v drugo državo članico, da bi tam opravil storitev — Veljavnost deontoloških pravil države članice gostiteljice in zlasti teh, ki se nanašajo na honorarje in oglaševanje)

9.11.2013   
            
            
               SL
            
            
               Uradni list Evropske unije
            
            
               C 325/3
            
         Sodba Sodišča (četrti senat) z dne 12. septembra 2013 (predlog za sprejetje predhodne odločbe Berufsgericht für Heilberufe bei dem Verwaltungsgericht Gießen – Nemčija) – Kostas Konstantinides
   (Zadeva C-475/11) (1)
   
   (Svobodno opravljanje zdravstvenih storitev - Ponudnik, ki se odpravi v drugo državo članico, da bi tam opravil storitev - Veljavnost deontoloških pravil države članice gostiteljice in zlasti teh, ki se nanašajo na honorarje in oglaševanje)
   2013/C 325/04
   Jezik postopka: nemščina
   
      Predložitveno sodišče
   
   Berufsgericht für Heilberufe bei dem Verwaltungsgericht Gießen
   
      Stranka v postopku v glavni stvari
   
   Kostas Konstantinides
   
      Predmet
   
   Predlog za sprejetje predhodne odločbe – Hessischer Verwaltungsgerichtshof – Razlaga členov 5(3) in 6, točka (a), Direktive Evropskega parlamenta in Sveta 2005/36/ES z dne 7. septembra 2005 o priznavanju poklicnih kvalifikacij (UL L 255, str. 22) – Svobodno opravljanje zdravstvenih storitev – Primer, ko se ponudnik odpravi v drugo državo članico, da bi tam opravil storitev – Veljavnost poklicnih pravil države članice gostiteljice in zlasti teh, ki se nanašajo na honorarje in na oglaševanje
   
      Izrek
   
   
               1.
            
            
               Člen 5(3) Direktive Evropskega parlamenta in Sveta 2005/36/ES z dne 7. septembra 2005 o priznavanju poklicnih kvalifikacij je treba razlagati tako, da nacionalna pravila, kot sta po eni strani tisto iz člena 12(1) kodeksa zdravniške deontologije dežele Hessen, v skladu s katerim morajo biti honorarji sorazmerni in, razen če zakonske določbe določajo drugače, izračunani na podlagi uradne zdravniške tarife, in po drugi strani tisto iz člena 27(3) tega kodeksa, ki zdravnikom prepoveduje oglaševanje v nasprotju s poklicno etiko, ne spadajo na njegovo stvarno področje uporabe. Vendar mora predložitveno sodišče ob upoštevanju smernic, ki jih je dalo Sodišče Evropske unije, preveriti, ali gre pri navedenih pravilih za omejitev v smislu člena 56 PDEU, in če gre, ali sledijo cilju v javnem interesu, so ustrezna za zagotovitev njegove uresničitve in ne presegajo tega, kar je nujno za uresničitev zastavljenega cilja.
            
         
               2.
            
            
               Člen 6, točka (a), Direktive 2005/36 je treba razlagati tako, da ne predpisuje niti poklicnih pravil niti disciplinskih postopkov, ki se lahko uporabijo za ponudnike, ki v državi gostiteljici občasno in priložnostno opravljajo svoj poklic, temveč določa zgolj, da države članice lahko določijo bodisi avtomatično začasno registracijo bodisi formalno članstvo v taki poklicni organizaciji ali organu, da bi olajšale uporabo disciplinskih določb v skladu s členom 5(3) te direktive.
            
         
      (1)  UL C 355, 3.12.2011.